বাচি কারকারিয়া
বাচি কারকরিয়া হলেন একজন ভারতীয় সাংবাদিক এবং সংবাদপত্রের বিভাগীয় লেখক। তিনি টাইমস অফ ইন্ডিয়াতে একজন সম্পাদক হিসেবে কাজ করেছেন এবং বেনেট কোলম্যান অ্যাণ্ড কো লিমিটেড মিডিয়া গ্রুপের জন্য নতুন ব্র্যাণ্ড তৈরিতেও সাহায্য করেছেন। তিনি সংবাদপত্রে ইরাটিকা নামে তাঁর ব্যঙ্গাত্মক লেখা এবং সবচেয়ে বেশি বিক্রি হওয়া বই, যার শিরোনাম- ডেয়ার টু ড্রিম: এ লাইফ অফ এম এস ওবেরয় - লেখার জন্য সবচেয়ে বেশি পরিচিত। তিনি মুম্বাই মিররের জন্য গিভিং জ্ঞান নামে সম্পর্কের ওপর একটি পরামর্শ কলাম লেখেন, এটি টাইমস অফ ইন্ডিয়া গ্রুপের জন্য একটি শহর কেন্দ্রিক ট্যাবলয়েড। তিনি টেলিভিশন সংবাদ অনুষ্ঠানের নিয়মিত প্যানেলভুক্ত বক্তা। বাচি কারকারিয়া প্রথম ভারতীয় হিসেবে ওয়ার্ল্ড এডিটর ফোরামের বোর্ডে ছিলেন। তিনি আজীবন অর্জনের জন্য ইউএস-ভিত্তিক মেরি মরগান-হিউইট পুরস্কারের প্রাপক এবং হনলুলুর ইস্ট ওয়েস্ট সেন্টারের জেফারসন ফেলো। তিনি বিল অ্যাণ্ড মেলিন্ডা গেটস ফাউন্ডেশনের ন্যাশনাল এইডস কন্ট্রোল অর্গানাইজেশন এবং ইণ্ডিয়া এইডস ইনিশিয়েটিভের উপদেষ্টা বোর্ডে রয়েছেন।